Eiropas Parlamenta rezolÅ"cija par BulgÄrijas un RumÄnijas pievienoÅ¡anÄs finansiÄlajÄm sekÄm (2005/2031(INI))



Oficiālais Vēstnesis 033 E , 09/02/2006 Lpp. 0403 - 0404



P6_TA(2005)0116 Rumānijas un Bulgārijas iestāšanās ES finansiālās sekas Eiropas Parlamenta rezolūcija par Bulgārijas un Rumānijas pievienošanās finansiālajām sekām (2005/2031(INI)) Eiropas Parlaments, - ņemot vērā EK līguma 272. pantu, - ņemot vērā 1999. gada 6. maijā starp Eiropas Parlamentu, Padomi un Komisiju noslēgto Iestāžu nolīgumu par budžeta disciplīnu un budžeta procedūras uzlabošanu [1], it īpaši tā 27. un 30. punktu, - ņemot vērā ar to sarunu iznākumu, kas ir notikušas ar Padomes prezidentūru, kā arī 2005. gada 5. aprīļa un 13. aprīla trialogu iznākumu, - ņemot vērā Reglamenta 45. pantu, - ņemot vērā Budžeta komitejas ziņojumu (A6-0090/2005), A. tā kā EK līgumā un it īpaši tā 272. pantā, kā arī 1999. gada 6. maija Iestāžu nolīgumā un it īpaši tā 27. un 30. punktā ir ietverti noteikumi, kas apstiprina budžeta lēmējiestādes pilnvaras un procedūras attiecībā uz izdevumu klasifikāciju un attiecīgajām pilnvarām, 1. apstiprina kopīgo deklarāciju, kas ir pievienota šai deklarācijai; 2. uzdod tā priekšsēdētājam nosūtīt šo rezolūciju kopā ar kopīgo deklarāciju Padomei un Komisijai. [1] OV C 172, 18.6.1999., 1. lpp. Nolīgumā grozījumi ir izdarīti ar Lēmumu 2003/429/EK (OV L 147, 14.6.2003., 25. lpp.). -------------------------------------------------- I PIELIKUMS EIROPAS PARLAMENTA, PADOMES UN KOMISIJAS KOPĪGĀ DEKLARĀCIJA Bulgārijas un Rumānijas pievienošanās finansiālās sekas 1. Neskarot Līguma par Konstitūciju Eiropai projektu, a) dalībvalstu valdību pārstāvji, tiekoties Padomē, paziņo, ka summas, kas minētas III sadaļā "Finanšu noteikumi" Pievienošanās aktam, kurš pievienots Pievienošanās līguma projektam, kas iesniegts saskaņā ar Eiropas Parlamenta piekrišanas procedūru, ir minētas, neskarot Eiropas Parlamenta tiesības, kā arī ar EK līguma 272. pantu budžeta lēmējiestādei piešķirtās pilnvaras un prerogatīvas, un 1999. gada 6. maija Iestāžu nolīguma atbilstošos noteikumus; b) Padome, Komisija un Eiropas Parlaments apstiprina, ka Pievienošanās līguma projektam pievienotā Pievienošanās akta III sadaļas "Finanšu noteikumi" 30. līdz 34. pantā minētā izdevumu klasifikācija veidos neobligātos izdevumus pēc 2009. gada. 2. Komisija apstiprina, ka tās priekšlikums par finanšu shēmu (2007. - 2013. gadam) pamatojas uz pieņēmumu, ka Bulgārija un Rumānija 2007. gada 1. janvārī būs ES dalībvalstis. Eiropas Parlaments un Padome atzīmē Bulgārijai un Rumānijai paredzamās summas, ko Komisija ir iesniegusi 2004. gada martā un ko Padome ir izskatījusi tās 2004. gada 22. marta secinājumos par "finanšu paketi saistībā ar Bulgārijas un Rumānijas pievienošanās sarunām". Bulgārijas un Rumānijas pievienošanās finansēšanu nodrošinās, neapdraudot pašreizējās daudzgadu programmu saistības vai lēmumus par nākamo finanšu shēmu. 3. Eiropas Parlaments, Padome un Komisija vēlreiz atgādina par 1999. gada 6. maija Iestāžu nolīguma svarīgumu saistībā ar budžeta procedūrām un to, ka tas var darboties tikai tad, ja visas iestādes to pilnībā ievēro. -------------------------------------------------- II PIELIKUMS FINANŠU PAKETE, KO KOMISIJA IEROSINĀJA BULGĀRIJAI UN RUMĀNIJAI 2004. GADA 22. MARTĀ Avots: 2004. gada 22. marta Vispārējo jautājumu padomes secinājumi. SAISTĪBU APROPRIĀCIJAS | 2007 | 2008 | 2009 | Kopā | Lauksaimniecība | 1141 | 1990 | 2342 | 5473 | Strukturālās darbības | 1938 | 2731 | 3605 | 8273 | Iekšējo nozaru politikas | 444 | 434 | 426 | 1304 | Administrācija | 96 | 125 | 125 | 346 | Saistību apropriācijas kopā | 3619 | 5279 | 3498 | 15396 | Maksājumu apropriācijas | 1648 | 3276 | 4131 | 9056 | --------------------------------------------------